
Omnium  mdrborum  quibtis  corpus  humanum  sub¬ 
jicitur,  nullus  medici  attentionem  meliore  sibi  jure 
vindicat  quam  Dysenteria ;  seu  indubiam  et  pro¬ 
tractam  miseriam  quam  patitur  aegrotans ;  si¬ 
ve  latam  populationum  ejus  extensionem,  cer¬ 
tis  anni  tempestatibus,  sub  coelo  tropico,  re- 
putamils.  In  India  tam  Orientali  quam  occiden¬ 
tali,  diu  militum^  nostrum  fortium  nautarum ^ 

quef 

*  Moseley  on  Tropical  Diseases.  Claereoh  tbe  Nature 
and  Cure  of  Fevers,  &c. 

t  Blane  on  the  Diseases  of  Seamen. 

que  pestis  extitit :  nonnullos  subito  exitio  tradens,, 
in  aliis  affectus  excitans  nunquanr  postea  ullai ; 
cautione  superandos  ;  aegrum  quidem  vexare,  do¬ 
nec  vita  ipsa  taedio  fiat,  perseverantes  ;  atque  de-  . 
mum  miserum  ad  mortem  exoptatam  ducentes^. 
Consilium  ideo  mihi  est,  brevem  historiam  pro¬ 
gressus  et  curationis  hujus  mati  vere  formidandi! 
literis  mandare;  praesertim  cum  occasiones  haudl[ 
paucae  morbum  tractandi  in  utraque  nobife  Indial 
adfuerint. 

# 

^  %  V  % 


HISTORIA  MORBL  ,  , 

Dysenteria  plerumque  incipit^  languore,  lassb-l 
tudine,  anorexia,  vultu  pallido,  demisso.  Cutks 

f  I 

arida  contracta,  quae  paulatim  calorem  febrilem  ac  :-  : 
quirit ;  nausea  adest,  nonnunquam  vomitus,  sitisi)i 
lingua  albida  vel  fulva,  oris  secretione  vitiata 
pulsus  centies  pluriesque  micat,  contractus,  durus^  i 
Iisdem  signis  fere  coaetanea,  molestia  quaedam  ir»i 
visceribus  sentiri  incipit,  comitante  flatu.  Haecc: 
augescit  cum  desiderio  dejiciendi,  quod  serius  cii-: 
tiusve  fit  urgentior ;  atque  examinatione  factai; 

quaec 


N 

quae  alvo  descendunt  parvula  copia  materiae  fae¬ 
culentae  constare  reperientur,  cum  muco  conjunc¬ 
ta,  nec  raro  sanguine  radiata.^  Dolor  obtusus 
nunc  per  totum  abdomen  diffunditur,  pressione 
auctus,  tormina  et  tenesmus  aggravantur  ;  atque, 
seu  morbus  neglectus,  seu  sibi  relictus  est,  spiri¬ 
tus,  qui  ante  non.  nisi  leniter  affectus  erat,  multo 
fit  celerior,'Gutis  aridior,  siccior,  sitis  magis  urgens^ 

I 

atque  liquida  assumpta  transitum  per  viscera  ce¬ 
leriorem  invenire  videntur.  Omnia  indicia  febris 

augeri  pergunt,  doloribus  per  varias  corporis  par- 

♦ 

tes  vagari  perstantibus;  lingua  arida,  qua^i» ferro 
candente  inusta  :  anxietas  infanda,  sedes  crebrae 
et  parcae,  ex  mixtura  sanguinis,  bilisque  nigrae 
vitiatae,  et  cum  aliis  secretionibus  faciei  intesti¬ 
norum  internae,  compositae;  atque  dolore  urente, 
vix  tolerabili,  excretae  ;  vermes  nonnunquam  de¬ 
jiciuntur,  atque  ad  hoc  tempus,  urinae  difficultas 
simul  adest. 

Nonnunquam  etiam  lentiore,  magisque  insidioso 
.aditu,  morbus  accedit,  ut  lenis  diarrhoea  per  qua- 

tuor 

*  Nunquam  aut  scybala,  aut  res  sebaceas  in  sedibus  ibi 
gentium  vidi. 

tuor  vel  quinque  dies,  nec  ulla  viscerum  molestiae 
stipante  :  huic  supervenit  cibi  fastidium,  sitis,  cu¬ 
tis  arida  sed  frigidula,  lingua  albida  et  tumidula,, 
pulsus  parvus,  frequens  ;  sed  progrediente  morbo, , 
profluvium  alvinum  fit  magis  frequens  et  muco 
commixtum  ;  tormina  et  tenesmus  adjiciuntur  qui 
cito  tantum  ingravescunt,  ut  nihilo  minus  graves, 
quam  priore  accessus  modo,  sentiantur ;  sitis  in¬ 
domabilis,  cutis  arida,  aspera,  omnia  febris  signa 
aggravata;  vultus  abjecti,  oculi  graves,  hebetes  ; 
conamina  ad  alvum  vacuandum  magis  magisque 
frequentia;  atque  sedes  ipsae  parcae,  nigrae,  san¬ 
guinolentae,  inutiles. 

Modi  bini,  qui  supra  dantur,  impetendi,  Djseii  • 
riam  fere  introducunt,  qualis  fere  in  India  Orienta¬ 
li  occurit ;  atque  seu  neglecta  fuerit,  seu  remediis 
cedere  neget,  aeger  ad  conditionem  vere  deplo¬ 
randum  redigitur,  perpetuis  tenesmis  et  tormini-  ^ 
bus  vexatus,  prolapsum  ani  et  partis  recti  infe¬ 
rioris  exulcerationem  quoque  patitur  ;  quiescendi 
pro  minimo  tempore  impotens  est,  ventriculus 
quoque  quidquam  retinendi ;  exacerbationes  ves¬ 
pertinae  superveniunt  sudoribus  profusis  exceptae. 
Tormina  nunc  paulatim  subsident,  sedes  liques¬ 
cunt. 

eunt,  foetore  vacuae>  aquae  sordidatae  subsimiles, 
atque  facilitate  nuuc  majore  dejectae.  Haec  ta¬ 
men  non  nisi  fallacia  sunt,  mortem  adventare  re¬ 
vera  indicantia;  cito  enim  abdomen  tumet,  sudo¬ 
res  gelidi,  atque  membra  frigida  sequuntur,  lin¬ 
gua  nigra,  arida,  cum  muco  sordido  tenace  denti¬ 
bus  adherente,  singultus,  subsultus  tendinum,  de¬ 
lirium  mite  mussitans,  universa  telae  cellulosae 
» 

contractio ;  sedes  non  sponte  dejectae,  color  ca¬ 
daverosus  ab  omni  parte  exoriens,  conclamatum 
^sse  denunciant. 

CADAVERIS  INSPECTIO. 

l 

Corpora  quae  incidere  mihi  contigit,  signa 
fere  eadem  morbida  exhibuerunt.  Hepar  nisi  uno 
alteroque  exemplo  sanum  ;  in  exceptis,  notae  in¬ 
flammationis,  sed  leves  in  lobo  dextro  qui  perito¬ 
naeo  tenuibus  fibrillis  adhaerebat,  adparuerunt. 

Vesica^^fellis  naturalis  plerumque  magnitudinis, 
parvam  copiam  bilis  nigrae  vitiatae  sistens. 


Omentum 

Omentum  inflammationis  notas  indubias  prae  i 
se  ferebat ;  nec  raro  fibrarum  nexus  tenues  ad-  - 
haesionem  hujus  cum  peritonaeo  et  intestinis  in-- 
dicabant. 

Totus  canalis  alimentarius  flatu  distentus;  ven¬ 
triculi  duodeni,  et  jejuni  fabrica  illaesa  ;  atque? 
ilium,  a  superiore  parte  in  inferiorem  vestigatum,, 
demonstrabat  partem  quidem  superiorem  incolu¬ 
mem  ;  sed  media  parte,  vel  paulo  inferius,  innume¬ 
rae  parvae  maculae  exulceratae  adparere  incipie-> 
bant;  paulatim,  oculo  sursum  procedenti,  evanidae,*, 

i 

deorsum  vero  vergenti  ad  terminationem  hujuss 
augescentes,  hujus  intestini  quidem  terminus  vio-»- 
lentas  inflammationis  notas  demonstravit. 

Caput  coecum  coli,  valde  inflammatum  atque? 
ulceratum,  mucum  crassum  flavidum,  cum  fusccl^ 

t 

sanioso,  commistum,  multum  continens. 

Colon  et  rectum  nimis  miserabiles  a  morbo  ef; 
fectus  demonstrabant.  Cavum  utriusque  ama 
piis  ulceribus  fuit  contectum,  tunicae  densataei 
contractae,  atque  plurimis  in  locis  gangraenca  on 

reptae e 

reptae :  cellae  muco  crasso  et  pure,  cum  sanioso 
et  nigro  commixto  completae. 

Mesenterium  et  mesocolon  multum  inflamman¬ 
tur,  atque  glandulae  utriusque  mole  exauctae, 
plures  ex  iis  aliquid  purulenti  habentes,^ 

CAUSAE  PRAEDISPONENTEvS. 

Debilitas  utcunque  inducta,  ad  Dysenteriam,, 
hominem  proclivem  dare  potest ;  ipsa  vero  effici¬ 
atur  longa,  in  regione  calida,  commoratione,  vita 
parum  temperata,  quarum  utraque  mirum  in  mo¬ 
dum  vias  primas  infirmare  tendunt,  ideoque  huic 

morbo  proclivitatem  conciliant. 

\ 

Exhaustio  virium  a  labore  graviore,  affectibus 
animi  deprimentibus,  debilitate  morborum  prio¬ 
rum,  praesertim  ab  impetu  Dysenteriae  priore ; 

qui 

*  Clarke  on  the  Nature  and  Cure  of  Fevers,  &c.  Me¬ 
moriae  tradidit  se  plurimas  corporum  dissectiones  vidisse, 
phaenomena  fere  eadem  ac  superiora  exhibentes. 

qui  constitutionem  recidivae  valde  pronam  red* 

dit,  modo  causae  excitantes  admotae  fuerint- 
/ 


CAUSAE  EXCITANTES- 

Etiamsi  nonnullae  ex  causis  supra  dictis  prae- 
disponentibus,  ad  excitantium  classem  quoque 
referri  possint ;  intelligendum  nihilominus  est,  me 
eas  sic  designasse  non  nisi  antequam  ad  id  vehe¬ 
mentiae  venerunt,  quo  morbum  generant.  ^  ^ 

Pluvii  Indiae  Orientalis,  continui  fere  per  qua- 
tuor  vel  quinque  dies  apparent.  Haec  tempestas, 
brevi  serenitatis  intervallo,  excipitur.  Alterna¬ 
tiones  hujusmodi,  per  totos  menses  pluviosos,  ex- 
istunt,  ubi  terra  non  prorsus  aqua  inundatur,  sol 
materiam  mortuam,  tam  animalern  quam  vegeta¬ 
bilem,  nunc  imbribus  madefactam,  vehementer 
afficit,  adeo  ut  exhalationes  noxiae  copiose  in  aere 
tum  diffundantur,  quae  nunquam  non  causae  po- 
tentissimae  et  febris  et  Dysenteriae  existunt.  Sed 
pluviis  ex  toto  cessatis,  quum  sol,  impedimentis 
amotis  agit,  haec  miasmata  quasi  condensata  mor¬ 
bum 

biim  necem  undique  disseminant  inter  miseros  ef¬ 
ficaciae  eorum  patefactos. 

Calor  nimius  interdia,  frigoribus  noctu  humi- 
dis  succedentibus,  causa  frequens  est. 

Frigus  et  humor  quomodocunque  admota,  som¬ 
nus  aut  vestibus  in  madidis,  aut  pleno  Jove  noc¬ 
turno,  aut  roribus  expositus ;  quae  omnia  excre- 
tionem  per  cutem  cohibent,  raroque  non  dysente¬ 
riam*  inducunt. 

Aqua  insalubris,  cibus  ineptus  vel  pravus,  usus 
liquorum  ardentium  parum  temperatus,  valde 
prona  sunt  ad  morbum  inducendum,  in  iis  qui  in¬ 
firmati  fuerint  aut  a  febre,  hepatitide,  aliave  visce¬ 
rum  affectione.  Huic  adjiciatur  usus  parum  pru¬ 
dens  frugum  nimius. 


CONTAGIO. 

Nunquam  seu  in  Orientali,  seu  in  occidentali 
India,  aut  vidi  aut  audivi  exemplum  dysenteriae 
quod  ad  contagionem  usque  vestigari  posset  ;  at- 

B  que 

que  persuasissimum  habeo,  nullam  ejusmodi  caii^  * 
sam  inter  tropicos  contingere.^' 

HEPATITIS. 

Apud  plurimos  medicorum  in  India  opinio  est,, 
dysenteriam  et  Hepatitidem  indissolubiles  esse^- 
idemque  vitium  existere,  diverse  tamen  affectum.. 
Nemo  quidem  dubitare  potest,  quin  in  vetustiori- - 
bus  quibusdam  exemplis  Dysenteriae  et  Hepati-- 
Tidis,  isti  morbi  secum  mutuo  alternent,  quum  in¬ 
dicia  alterius  recedunt,  alterius  succedunt ;  sedi 
hoc  facile  explicabitur  a  directa  communicatione; 
aut  consensu,  qui  existit  inter  duo  adeo  vitae  ne-- 
cessaria  organa.  Duo  isti  morbi  certe  fortuito* 
simul  adsint  eodem  aegro;  post  autem  strictissi-- 
'mam  ad  rem  attentionem,  in  plurimis  Dy sente-- 
riae  exemplis,  et  pauculis  tantum  exceptis,  nun¬ 
quam  potui  detegere  in  ea  ullum  Hepatis  affec-j 
tionem  ;  et  ex  diverso,  in  Hepatitide,  indicia  Dy-- 
senteriae  rarissime  apparent. 

"i*  CAUSAi 

*  As  to  contagion  from  infecti on  in  the  Dysentery,  I  must 
confess  I  never  saw  an  instance  of  it.” — Moseley  on  Tropical 
Diseases.  Ed.  4to.  p.  285. 


V, 

CAUSA  PROXIMA. 

Causa  proxima  Dysenteriae  -  a  variis  medicis 
iperspirationi  suppressae^  attributa  est ;  aliis,  Fi¬ 
bris  musculosis  intestinorum  constrictis  alii^. 
Inflammationi.:]:  Quum  tamen  multum  incerti  et 
diflicilis  semper  oriatur  sub  investigatione  causa¬ 
rum  proximarum,  consilium  nobis  est  non  ulla 
Dysenteriae  theoria  periclitari.  Contentus  ero 
phaenomena  inorbi,  et  quae,  corpore  patefacto,  in¬ 
dubia  apparent,  literis  tradere  ;  hoc  ipsum  etiam 
-non  conaturus,  nisi  methodi  aliquid  curationi  prae» 
:biturum  esset. 

Nemo  inficias  ibit,  qui  morbo  nostro  versatus 

est^ 


*  Dr.,MosELBY  on  Tropical  Diseases. 

t  Dr.  Cullen’s  First  Lines. 

*  Harty  refert  to  an  inflammatory  action  in  the  innu- 
merable  exhalent  vessels,  which  open  on  the  inner  coat  of 
the  intestines.’" — Harty  on  Dysentery,  p.  35. 

Clarke  on  the  Nature  and  Cure  of  Fevers. — Haec  habet 
verba,  p.  49*  That  the  proximate  cause  of  this  disease  (Dy¬ 
senteria)  is  an  inflammation  of  these  parts  (the  great  intes- 
tines)  I  account  absolutely  certain,  having,  on  dissection, 
-constantly  found  it  to  be  so.” 

est,  quod  motus  sanguinis  deficiens,  languens,  at- 
que  sicca  simul  et  contracta  cutis ;  etiam  anxie¬ 
tas  et  plenitudo  praecordiis  percepta ;  ante  omnia 
dolor  obtusus  per  totam  abdominis  superficiem 
pressu  leniore  intensus,  demonstrat  magnam  san¬ 
guinis  congestionem  accidisse  in  partibus  inter¬ 
nis.  Hoc  equidem  eo  probabilius  fit,  ab  aucta 
muci  secretione,  sanguine  mixta,  quam  vasa  ex¬ 
trema  tunicae  intestinorum  interioris  profundunt. 

A  morbidis  quoque  signis  supra  dictis  dissec¬ 
tione  patefactis,  manifestum  est,  inflammationem 
adfuisse  in  aliquo  morbi  tempore.  Haec  causa 
aliis,  effectus  aliis  apparet ;  utra  vero  opinio  ac^ 
curatior  sit,  pathologis  doctioribus  dijudicandum 
relinquo.  Verisimile  utique  videtur,  causas  singu¬ 
las,  huic  morbo  olim  attributas,  nonnunquam  con- 
junctim  agere  potuisse.^ 

SIGNORUM  ' 

l 

*  Clarissimus  Gregorius  scripsit.  Videtur  oriri  (Dysen¬ 
teria)  a  constricta  parte  intestinorum,  et  quodammodo  inflam¬ 
mata  inferiore,  quo  fit  ut  haec,  quamvis  multum  irritata,  ni¬ 
hil  fere  demittere  possint,”-— Conspectus  Medicinae  Theore- 
ticae.  Ed.  5to,  668. 

SIGNORUM  QUORUNDAM  RATIO. 

'  1 

Tormina,  spasmis  fibrarum  violentis,  aut  ab 

acribus  admotis,  aut  ab  actione  vasorum  ipsorum 

\ 

nimia,  excitatis,  attribuantur.  Iisdem  quoque  cau¬ 
sis  secretio  muci  aucta  referatur. 

Summae  cutis  pallor,  atque  anxietas  morbum 
comitans,  oriuntur,  ille  a  motu  sanguinis  per  cu¬ 
tem  languente,  haec  ab  oppressione,  sanguinis 
congestione  in  vasis  interioribus,  effecta. 

Meiendi  difficultas,  vehementi  nisui  fibrarum 
musculosarum  prope  rectum  et  vesicam,  quo  hu¬ 
jus  cervix  comprimitur,  imputanda  est. 

Abdominis  tumor,  ultimo  morbi  stadio  occur¬ 
rens,  die  una  alterave  ante  mortem,  manifeste 
pendet  ab  aere,  per  gangraenam  intestinorum, 
, extricato. 

I 

PROGNOSIS* 

,  J  '"■ 

PROGNOSIS. 

Primo  Dysenteriae  impetu,  quum  aeger  olim 
sanae  corporis  constitutionis,  vitaeque  temperatae 
fuit ;  quum  febris  et  tormina  non  vehementes  ad¬ 
modum  sunt ;  aut  si  morbus  jamjam  adparuit, 
prognosis  erit  fausta.  Sed  in  corporibus  debilita¬ 
tis  ab  longa  in  regionibus  calidis  commoratione  ; 
aut  in  iis  qui  liquoribus  ardentibus  se  indulserunt; 
ut  et  in  iis  qui  morbo  prius  laboraverint,  quum 
accessus  quisque  subsequens  prioribus  multo  pe¬ 
riculosior  habendus  sit,  praesagium  haud  sine 
multa  cautione  proferendum  est. 


Quum  morbus  longe  progressus  fuerit,  cum  ex¬ 
acerbationibus  vespertinis,  atque  delirio  miti  mus¬ 
sitante,  cum  tormina  atque  tenesmus  sunt  valde 
vehementes,  cum  dejectionibus  nigridis  et  aquosis, 
multo  sanguine  commixtis,  tunc  judicari  potest  ul¬ 
cerationem  perniciosam  factam  fuisse  in  intestinis, 
atque  certissimum  est  aegrum  in  maximis  pericu-* 
lis  versari. 


Exempla  Dysenteriae,  ubi  difficile  vel  forsan 
impossible  est  corpus  hydrargo  afficere,  semper 

naturae 

naturae  maxime  periculosae  sunt,  atque  lioc  in 
exacta  ratione  difficultatis  qua  corpus  illo  medi¬ 
camento  afficitur. 

Neque  necessarium  est  notare,  quod  sedes  ster¬ 
coreae  factae,  cum  torminibus  cessatis,  atque  leni 
calida  perspiratione  per  totum  corpus  apparente, 
praesertim  ubi  gingivae  hydrargyro  afficiuntur, 
omen  felicissimum  constituunt. 


.  CURATIO.  ^ 

. .  f 

Sub  capite  causae  proximae  dictum  fuit,  quod 
congestio  sanguinis  fiat  in  vasis  corporis  interio* 
ris,  quodque  inflammatio  in  aliquo  tempore  hujus 
morbi  occurrat.  Haec  naturaliter  cuiquam  viam 
curationis  sequendam  indicabunt  5  nimii  um  aequi- 
librum  sanguinis,  quantum  in  nobis  est,  restitu¬ 
ere,  atque  inflammationem  illam,  qualemcunque 

praecavere.  Y^enaesectio,^  ut  omnes  confitentur, 

primus 


*  Bleeding  being  an  operation  of  great  .importance  in 
flux,  the  cure  is  generally  begun  with  it,  repeating  it  as 
syraptoras  authorise.”-— Moseley,  p, 

primus  et  efficacissimus  modus  est,  ad  utraque 
haec  duo  peragenda. 

Commoda  quidem  a  venaesectione  aegri  sub 
gravibus  torminibus  et  tenesmo  laborantis,  vix 
quidem  momento  saepe  quiescentis,  vere  mirabi¬ 
lia  sunt.  Haec  duo  molestissima  signa,^  fiunt 
comparate  leviora ;  pulsus  expandit,  mollescit, 
vultus  lineamenta  multo  minus  anxia.  Fost  san¬ 
guinis  abstractionem,  modus  olei  ricini,  aut  sa¬ 
lium  mediorum  alicujus,  administrandus  est  me¬ 
dicamento  quodam  sudorifico,  ut  pulvere  ipeca- 
cuanhae  cum  opio,  subsequente.  Haec  remedia, 
si  effectum  proprium  inducunt,  haud  raro  mor¬ 
bum  ad  felicem  terminationem  ducunt ;  quod  ta¬ 
men,  longe  plurimis  exemplis  non  sperandum 
est;  atque  necessarium  erit  ad  alios  modos  confu¬ 
gere,  ut  sanitas  reducatur.  Nisi  enim  morbus  in 
ipso  limine  cohibeatur  his  medicamentis, parum,  vel 
nihil  commodi  postea,  ex  eorum  usu  solo,  parabitur. 

Alius  effectus  bonus  a  venaesectione  derivabis 
tur,  certe  haud  mediocris  momenti ;  depletio  ni¬ 
mirum  ab  ea  inducta  per  totum  corpus,  qua  vasa 

absorbentia 

absorbentia  multo  avidiora  reddit  ;  atque  hinc 
hydrargyrus,  a  cujus  actione  curatio  morbi  vel 
praecipue  pendet,  os  multo  citius  quam  alias  ac¬ 
cidisset,  afficere  solet. 

His  dictis  apparebit,  primam  rem  faciendam, 
in  Dysenteria  regionum  tropicarum,  esse  sangui¬ 
nis  missionem,  secundum  aegri  aetatem  et  consti¬ 
tutionem.  Viro  mediocris  roboris,  viginti  vel 
viginti  quinque  unciae  imprimis,  fere  sufficient ; 
sed  iterum  iterumque  tuto  repetetur,  secundum 
indiciorum  vehementiam.  Etiam  in  imbecillissi¬ 
mis,  ubi  signa  violenta  sunt,  atque  hydragyrus 
non  efficaciam  suam  cito  impertit,  paucularum 
unciarum  detractio  actionem  ejus  in  corpore  ple¬ 
rumque  accelerabit. 

Sanguinis  missi  utilitas  ifi  Dysenteria  a  multis 
in  dubio  vocetur ;  licet,  sed  persuasissimus  sum, 
neminem,  qui  experientiae  testimonio  rem  subji¬ 
ciat,  non  brevi  sibi  satisfacturum  esse  de  insigni 
commodo  ab  usu  ejus  proveniente  ;  neque  unquam 
postea,  usum  ejus,  in  regionum  Dysenteria  calida¬ 
rum,  relicturum.  Longa  quidem  experientia  con- 

c  fisus 

fisus,  fere  nullo  lion  exemplo  recentis  Dysente¬ 
riae  usui  commendarem. 

Post  sanguinis  missionem,  purgantium  et  su- 
dorificorum  ministrationem,  si  morbus  non  omni¬ 
no  vincatur,  nos  ad  calomelas  nunc  confugere 
oportet ;  quod  unum  est  ex  efiicacissimis  auxiliis, 
in,ORinibus  fere  morbis,  zonae  torridae  propriis. 
Hoc  tuto  in  omnibus  Dysenteriae  stadiis  fidatur, 
seu  mitissima  forma,  seu  virulentissima.  Etenim 
si  morbus  longe  progressus  sit,  hoc  solum  medi¬ 
camentum  est,  quod  noverim,  impetum  ejus  cohi¬ 
bere  valens ;  si  modo  hoc  propositum  nostrum  sit. 
Haud  minus  quidem,  in  Dysenteria  regionum  ca¬ 
lidarum,  SPECIFICI  nomine  dignum  est,  quam 
quodcunque  aliud  remedium  hac  appellatione  con¬ 
donatum. 

Quae  autem  sit  theoria  actionis  hydrargyri,  in 
Dysenteria,  haud  explicare  conabor  sed  certum 

est, 

*  The  preparations  or  oxydes  of  mercury,  in  the  cure  of 
the  venereal  disease,  seem  to  act  by  their  increasing  the  ab- 
sorption  of  the  matter  in  the  uicers  it  occasions.’’ — Darwin^s 
Zoonomia  Ed.  5’tio,  vol.  2,  p.  503. 

An  vero  hoc  in  Dysenteria  fiat,  ambiguum  admodum  vide- 
detur. 

est,  signa  morbi  celerrime  evanescere,  postquam 
corpus  semel  actioni  hydrargyri  paruerit. 

.  ( 

Plerisqiie  exemplis  sat  erit,  duo  vel  tria  grana 
calomelanos  opio  conjuncti,  exhibere ;  tertia  vel 
quarta  quaque  hora ;  sed  in  forma  morbi  vehe- 
mentiore,  doses  multo  ampliores  exhibendae  sunt; 
quin  et  aliquando  necesse  sit  sex  vel  etiam  duodo- 
cem  grana,  tertia  omni  hora  assumere ;  atque  hoc 
sine  ullo  vel  minimo  periculo ;  actio  quoque  adju¬ 
vanda  est,  frictionibus  ex  unguento  hydrargyri. 
Calomelanos  exhibitione  constanter  perseveran¬ 
dum  erit,  donec  gingivae  aegri  affecti  fuerint,  vel 
donec  tormina  evanescant,  atque  sedes  stercoreae 
dejiciantur ;  quae  res  fere  contemporaneae  erunt, 
cum  actione  hydrargyri.  Hic  tamen  non  nimis 
subito  derelinquendum  erit,  sed  irritatio  per  ali¬ 
quod  tempus  conservanda,  dosibus  medicamenti 
parvulis,  ut  certiores  de  curatione  fiamus. 

Inter  totum  tempus  calomelanos  exhibiti,  utile 
erit  aegro,  decubitus  hora,  quaque  nocte,  poitionem 
pulveris  ipecacuanhae  cum  opio,  exhibere,  ut  su¬ 
perficiei  relaxationem  inducat,  quae  maximi  mo¬ 
menti  est  in  morbo  tractando. 


Postquam 

Postquam  os  probe  affectum  fuerit,  haud  mul¬ 
tum  ultra  heri  manet,  sed  continere  aegrum  ne 
frigori  semet  objiciat,  atque  debito  victus  sui  re¬ 
gimini  dare  operam  ;  potus  diluentes  exhibere, 
et  cutem  relaxatam  tenere.  Nonnunquam  tamen 
accidit,  ut  tormina  quodammodo  maneant,  post  oris 
'  solutionem,  quod  forsan  oriri  potest  ab  acrimonia 
aliqua,  cavitatem  intestinorem  teneram  irritante, 
sed  uncia  olei  recini  communis,  vel  salis  cujusdam 
lenius  purgantis,  id  fere  removebit. 

Opii  usus  omnino  necessarius  est,  in  hoc  mor¬ 
bi  tempore,  et  irritationem  sedare  et  somnum  al¬ 
licere  ;  atque  repetendus  est  pro  portione  laxita¬ 
tis  in  viis  primis  existentis.  Necessarium  quo¬ 
que  invenietur  opium,  sub  hac  vel  illa  forma,  do¬ 
nec  alvi  profluvia  solitam  crassitudinem  nancis¬ 
cantur  ;  crebro  enim  accidit,  post  longam  gravem- 
que  Dysenteriam,  quod  intestina  relaxata  aliquan- 
diu  postea  manebunt.  Pulvis  rhei,  ipecacuanhae, 
cretae  ;  omnes  tamen  plus  minusve  opio  conjunc- 
ti,  vigorem  partium  restaurare  tendunt. 


Amara  quoque,  veluti  infusa  quassiae  vel  co¬ 
lumbae,  aut  sola,  aut  acido  nitroso  diluto  acidula, 

utilissima 

utilissima  reperientur,  in  aegris  Dysenteria  infir¬ 
matis.  Atque,  notandum  est,  omnia  astringentia 

t 

remedia  variari  debent ;  et,  simul  atque  unum¬ 
quodque  effectum  in  corpus  proprium  amiserit, 
aliud  vice  ejus  substituatur. 

Quod  ab  cinchonain  attinet,  in  aegris  a  Dysen¬ 
teria  convalescentibus,  seu  pulvere,  seu  infuso,  seu 
decocto  exhibitam,  haud  temere  confirmare  pos¬ 
sum,  me  nunquam  quidquam  boni  inde  vidisse, 
neque  raro  injuriae  multum,  ventre  nimirum  tu¬ 
mefacto,  qui  tumor  diu  postea  manserit. 

i. 

Sub  morbi  decursu,  nonnunquam  necessarium 
erit  alia  remedia  ut  auxiliaria  adhibere,  etiam  si 
nullum  permanens  beneficium  inde  oriri  probabile 
sit :  nec  aliquid  nisi  praesens  aegro  cruciatus  so¬ 
lamen.  Hujusmodi  sunt,  fomenta  ventri  super¬ 
imposita,  balneum  calidum,  enemata,  mucilagino- 
sa,  aut  enemata  opio  conjuncta.  Multum  com¬ 
modi  ab  epispasticis,  abdomini  admotis,  me  un¬ 
quam  percepisse,  vix  dicere  ausim  ;  doloris  et  mo¬ 
lestiae  multum  aegro  facessunt;  nec  splatium  affe¬ 
runt  satis  constans,  quale  his  incommodis  com¬ 
pensaret. 

Frequens  ani,  partiumque  vicinarum  ^  fotus,  in 
morbi  progressu,  praesentissimuni  fuit  remedium  : 
multum  quoque  adjuvit,  vigorem  et  tensionem 
partibus  restituere,  ut  homo  convalesceret. 

Simul  atque  Dysenteria  aliquis  se  tentari  sen¬ 
tit,  indusium  iilico  laneum  induere  oportet ;  aut 
fasciam  laneam  abdomini  circumdare ;  atque  reti¬ 
nenda  haec  sunt  per  aliquod  spatium  post  sanita¬ 
tem  reductam. 

1 

Victui  hominis  Dysenterici  prae  omnibus  atten¬ 
dendum  est.  Potus  aqua  ex  hordeo  aut  oryza, 
infuso  lini  debili,  et  similibus  constare  debet  ;  ci¬ 
bus  ex  sago,  tapioca,  marantae  arundinaceae  ra¬ 
dice,  jure,  ex  carne  sine  herbis  decocto ;  quibus 
omnibus  pauxillum  aromatici  cujusdam  haud  inu¬ 
tiliter  adjicitur. 

Quando,  ex  repetito  Dysenteriae  insultu,  vel 

uno  gravissimo  ejus  accessu,  intestina  in  illam 

$ 

conditionem  relaxatam  degenerant,  qua  morbus 
formam  vetustam  assumit,  diuturnus  usus  calo- 
melanos,  portionibus  refractis,  adeo  ut  vim  suam 
in  gingivas  aegre  ostendat,  sanationem  nonnun- 
quam  efficiat.  Crebro  tamen  remediis  omnibus 

resistitur 

resistitur,  totique  ordiiii  astringentium  ;  ex  quibus 
efficacissimum,  quantum  ipse  inveni,  erat  infusum 
ex  cortice  interiore  punici  granati,  atque  hoc  etiam^ 
postquam  aeger  per  aliquod  tempus  ei  assueverat, 
effectus  solitos  destitit.  Ob  haec  adductus  sum,  ut 
crederem,  morbum  sublevari  quidem  medicamen¬ 
tis  posse,  sed  solum  remedium  efficax  fore  aegrum 
ad  regionem  temperatam  quam  primum  able¬ 
gare  ;  ubi  victus  rite  temperatus,  exercitatio  le¬ 
nis,  veluti  equitatio ;  vestitus  laneus,  atque  demiim 
opiata,  aegri  valetudini  restitutendae  vehementer 
favebunt.^ 

*  Trotter,  in  Medicina  Nautica,  vol,  i,  p.  385,  dicit,— 
«  Riding  on  horseback,  witli  other  active  exercises,  and  flan- 
nel  clothing,  have  done  more  in  Chronie  Djsentery  tlian  anj 
remedy  I  have  «een  tried.” 

